laion/Wikipedia-Exotic huggingface dataset:
মাইক ব্রিয়ারলি

জন মাইকেল "মাইক" ব্রিয়ারলি, ওবিই (ইংরেজি: Mike Brearley; জন্ম: ২৮ এপ্রিল, ১৯৪২) মিডলসেক্সের হ্যারো এলাকায় জন্মগ্রহণকারী সাবেক ও বিখ্যাত ইংরেজ ক্রিকেট তারকা। ইংল্যান্ড ক্রিকেট দলের হয়ে টেস্ট ও একদিনের আন্তর্জাতিকে খেলেছেন। দলে তিনি মূলতঃ ডানহাতি ব্যাটিং করতেন ও দলের প্রয়োজনে ডানহাতে মিডিয়াম বোলিংয়ে পারদর্শী ছিলেন। এছাড়াও, ‘ব্রিয়ার্স’ ডাকনামে পরিচিত মাইক ব্রিয়ারলি প্রথম-শ্রেণীর ক্রিকেটার হিসেবে কেমব্রিজ বিশ্ববিদ্যালয়, মিডলসেক্স ও ইংল্যান্ড ক্রিকেট দলের অধিনায়কত্ব করেছেন। মেরিলেবোন ক্রিকেট ক্লাবের সভাপতিরও দায়িত্ব পালন করেছেন তিনি। ব্রিয়ারলি সিটি অব লন্ডন স্কুলে অধ্যয়ন করেন। সেখানে তার বাবা ও প্রথম-শ্রেণীর ক্রিকেটার হোরেস শিক্ষক ছিলেন। কেমব্রিজের সেন্ট জন’স কলেজে অধ্যয়নকালীন ক্রিকেটের প্রতি তার ব্যাপক আসক্তি জন্মে। তখন তিনি উইকেট-রক্ষক-ব্যাটসম্যান হিসেবে মাঠে নামতেন। উইকেট-রক্ষক হিসেবে তিনি প্রথম-শ্রেণীর ক্রিকেটে অভিষিক্ত হন ও ৭৬ রান করেন। ১৯৬১ থেকে ১৯৬৮ সাল পর্যন্ত কেমব্রিজ বিশ্ববিদ্যালয় ক্রিকেট ক্লাবে খেলেন। তন্মধ্যে ১৯৬৪ থেকে দলের অধিনায়ক ছিলেন তিনি। ১৯৬১ থেকে ১৯৮৩ সাল পর্যন্ত মিডলসেক্সের পক্ষে নিয়মিতভাবে খেলতেন। এক পর্যায়ে ক্লাবের অধিনায়কের দায়িত্ব লাভ করেন। পাশাপাশি ইংল্যান্ডেরও দলনেতার ভূমিকায় অবতীর্ণ হন। জাতীয় দলে নেতৃত্ব দেয়ার ফলে মিডলসেক্সের অধিনায়কত্ব করতেন বিখ্যাত ক্রিকেট তারকা ক্লাইভ র‍্যাডলি। কেমব্রিজে থাকাকালীনই এমসিসি’র সদস্য হিসেবে ১৯৬৪-৬৫ মৌসুমে দক্ষিণ আফ্রিকা সফর করেন। ১৯৬৬-৬৭ মৌসুমে এমসিসি অনূর্ধ্ব-২৫ দলের হয়ে পাকিস্তান সফরে দলের নেতৃত্ব দেন। সেখানে তিনি উত্তর অঞ্চলের বিপক্ষে ৩১২* রানে অপরাজিত ছিলেন যা তার প্রথম-শ্রেণীর ক্রিকেটে সর্বোচ্চ রান। এছাড়াও তিনি পাকিস্তান অনূর্ধ্ব-২৫ দলের বিপক্ষে ২২৩ রান সংগ্রহ করেছিলেন। ছয় খেলায় ১৩২.০০ রান গড়ে ৭৯৩ সংগ্রহের মাধ্যমে সফর শেষ করেন ব্রিয়ারলি। ইংল্যান্ড ক্রিকেট দলের সদস্যরূপে ৩৯টি টেস্টে অংশগ্রহণ করেন। তন্মধ্যে ৩১ টেস্টেই অধিনায়ক ছিলেন ব্রিয়ারলি। জয়ের পরিসংখ্যান - ১৭ জয় ও ৪টিতে পরাজয়। অবসর পরবর্তী সময়ে ২০০৭-০৮ মৌসুমে মেরিলেবোন ক্রিকেট ক্লাব (এমসিসি)’র সভাপতি ছিলেন তিনি। পেশাদার ক্রিকেট থেকে অবসর নেয়ার পর তিনি ক্রীড়া লেখক হন ও মনোবিদ হিসেবে কাজ করছেন। ২০০৮ থেকে ২০১০ মেয়াদে তিনি ব্রিটিশ সাইকোএনালাইটিক্যাল সোসাইটিরও সভাপতিত্ব করেন। Cambridge University v Surrey, 1961 North Zone v MCC Under-25s, 1967; Pakistan Under-25s v MCC Under 25s, 1967 ক্রিস ওল্ড ইয়ান বোথাম ইংল্যান্ড ক্রিকেট দল উইজডেন বর্ষসেরা ক্রিকেটার ইএসপিএনক্রিকইনফোতে মাইক ব্রিয়ারলি (ইংরেজি) ক্রিকেটআর্কাইভে মাইক ব্রিয়ারলি (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
বঙ্গীয় গ্রন্থাগার পরিষদ

বঙ্গীয় গ্রন্থাগার পরিষদ ১৯২৫ সালে ২০শে ডিসেম্বর কলকাতার অ্যালবার্ট হলে এক কনভেনশনের মাধ্যমে গঠিত হয়। যার প্রথম সভাপ‍‌তি নির্বাচিত হয়েছিলেন রবীন্দ্রনাথ ঠাকুর। প্রথম সম্পাদক ছিলেন সুশীল কুমার ঘোষ। বঙ্গীয় গ্রন্থাগার পরিষদ দ্বারা প্রকাশিত বঙ্গীয় গ্রন্থাগার পঞ্জী অনুযায়ী অবিভক্ত বাংলায় ১৯ শতকে ৮৬ টি সর্বজনীন গ্রন্থাগার স্থাপিত হয়েছিল। "গ্রন্থাগার দিবসের ভাবনা"। গণশক্তি। ২০১১-০১-০৩। সংগ্রহের তারিখ ১৯ এপ্রিল ২০১৪। [স্থায়ীভাবে অকার্যকর সংযোগ] "~::West Bengal Public Library Network ::~"। Wbpublibnet.gov.in। ৫ জুন ২০১৪ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৪।  বঙ্গীয় গ্রন্থাগার পরিষদ
তুচ্ছ সত্য

তুচ্ছ সত্য (বা, অনুল্লেখ্য সত্য, ইংলিশে, "Trivial Theorem") গণিতের পরিভাষায় এমন একটি উপপাদ্য যার প্রমাণ সরল, সহজবোধ্য এবং নাতিদীর্ঘ। গণিত পাঠ্যপুস্তকে যে সব দাবীর সত্যতা তাৎক্ষণিক যাচাই করা সম্ভব কিন্তু লেখক তার সম্পূর্ণ বর্ণনাকে অপ্রয়োজনীয় মনে করেন তাদের তুচ্ছ সত্য বলে উল্লেখ করা হয়। পাঠক অবশ্য, নিজস্বার্থে, প্রমাণটি চেষ্টা করে দেখতে পারেন, কারণ অনেক ক্ষেত্রেই এই "তুচ্ছ সত্য"গুলোর প্রমাণ গভীর মনোযোগের দাবী রাখে। গণিত সমাজে তুচ্ছ সত্য নিয়ে কৌতুক করা গণিত সংস্কৃতির একটি অংশ। শোনা যায়, কোন এক বিশ্লেষণ ক্লাসে শিক্ষক কোন একটি উপপাদ্য বর্ণনার সময় একটি অনুসিদ্ধান্তের সাহায্য নেন। একজন ছাত্র ঐ অনুসিদ্ধান্তের প্রমাণ জানতে চাইলে শিক্ষক জবাব দেন এটি একটি তুচ্ছ সত্য। তার পর চিন্তায় ডুবে যান। আধাঘণ্টা পরে, তার চিন্তা করা শেষ হলে, আনমনে বলে ওঠেন, "হুঁ, যা বলছিলাম, এটা একটা তুচ্ছ সত্য"।
বুরকা এভেঞ্জার

বোরকা অ্যাভেঞ্জার হল একটি একাধিক পুরস্কার বিজয়ী একটি পাকিস্তানি টেলিভিশন সিরিজ। সিরিজটির ধারণা, পরিকল্পনা ও পরিচালনা করেছেন পাকিস্তানের খ্যাতিমান রক গায়ক ও সমাজকর্মী আরন হারন রশিদ ওরফে হারুন। সিরিজটি প্রস্তুত করেছে ইসলামাবাদের ইউনিকর্ন ব্ল্যাক স্টুডিওজ এবং বর্তমানে এটি জিও নেটওয়ার্ক টিভির চ্যানেল জিও তেজ এ সম্প্রচারিত হচ্ছে। সিরিজটির প্রধান চরিত্র জিয়া যিনি একদিকে একজন উদ্যমী স্কুল শিক্ষিকা, অন্যদিকে অন্তরালে একজন বোরখা পরিহিতা অতিমানবী বা সুপারহিরোঈন। জিয়া তখত কাবাড্ডি নামক এক বিশেষ মার্শাল আর্টে পারদর্শী। এই কারাতে কৌশলের সাহায্যে এবং বই ও কলমের মাধ্যমে তিনি অপরাধীদের বিরুদ্ধে লড়াই করে। পিবডি এওয়ার্ডের ভাষ্যমতে, চটপটে রঙ্গীন ও উদ্যমী এই পাকিস্তানি টেলিভিশন প্রোগ্রামটি এমন এক সুপারহিরোঈন বা অতিমানবীকে নিয়ে নির্মিত, যে নারীর ক্ষমতায়নের ক্ষেত্রে একটি স্পষ্ট বার্তা প্রদান করে এবং যার একটি পূর্ণ প্রজন্মকে প্রভাবিত করার আদর্শ বৈশিষ্ট রয়েছে। উর্দু ভাষার এই কার্টুনটি ২০১৩ সালের ১৮ই জুলাই প্রচারিত হয়। "সংরক্ষণাগারভুক্ত অনুলিপি"। ২৫ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৪।  http://www.peabodyawards.com/award-profile/burka-avenger-geo-tez http://burkaavenger.com/ দাপ্তরিক ওয়েবসাইট বিকাশকারী ওয়েবসাইট ইন্টারনেট মুভি ডেটাবেজে বুরকা এভেঞ্জার (ইংরেজি) ফেসবুকে বুরকা এভেঞ্জার বুরকা এভেনজার - এপিপি স্টোর
জেমি ক্যারাঘার

জেমি ক্যারাঘার একজন ইংরেজ ফুটবলার যিনি প্রিমিয়ার লিগে লিভারপুল ক্লাবের হয়ে রক্ষণভাগে খেলেছেন। ২০১৩ সালে অবসর গ্রহণের পরে ক্যারাগার স্কাই স্পোর্টসে যোগ দিয়েছিলেন, যেখানে তিনি একজন ভাষ্যকার ও পণ্ডিত হিসাবে উপস্থিত হন। ২০২০ সালের জুলাইয়ে সিবিএস স্পোর্টস ঘোষণা করেছিল, ক্যারাগার তাদের চ্যাম্পিয়ন্স লিগের স্টুডিও সম্প্রচার দলে যোগ দেবে। Hugman, Barry J. (২০০৫)। The PFA Premier & Football League Players' Records 1946–2005। Queen Anne Press। পৃষ্ঠা 109। আইএসবিএন 1-85291-665-6।  "Jamie Carragher Profile"। Eurosport.com। সংগ্রহের তারিখ ৩০ নভেম্বর ২০১০।  "Liverpool F.C. Profile"। Liverpool F.C.। ২৩ জুন ২০১২ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১১।  Herrera, Sandra। "CBS Sports unveils studio and match coverage for UEFA Champions League and Europa League"। CBS Sports।
ওয়েন হারগ্রিভস

ওয়েন লি হারগ্রিভস (জন্ম ২০ জানুয়ারি ১৯৮১, অ্যালবের্টা, কানাডা) একজন ইংরেজ পেশাদার ফুটবল খেলোয়াড়। তিনি মূলত একজন মধ্যমাঠের খেলোয়াড়। বর্তমানে ক্লাব পর্যায়ে তিনি ম্যানচেস্টার ইউনাইটেড ও জাতীয় পর্যায়ে তিনি ইংল্যান্ড দলে খেলেন। "Player Profile"। ESPN Soccernet। ১৭ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সাঈদ উদ্দীন আহমেদ

সাঈদ উদ্দীন আহমেদ (জন্মঃ অক্টোবর ২২, ১৯৩১ রাজশাহী; মৃত্যুঃ ২৮শে ফেব্রুয়ারি, ২০১৪) তদানিন্তন পূর্ব পাকিস্তানের ভাষা আন্দোলনের অন্যতম ভাষা সংগ্রামী। ১৯৫০ সালে সাইদ উদ্দিন আহমেদ রাজশাহী মুসলিম হাইস্কুল থেকে এএসসি পাস করেন। বাহান্নর ভাষা আন্দোলনের সময় তিনি রাজশাহী কলেজের দ্বাদশ শ্রেণীর ছাত্র ছিলেন। তখন ভাষা আন্দোলনে রাজশাহীর সর্বস্তরের পেশাজীবী ছাত্র-জনতা অংশ নেয়। ভাষার জন্য যাঁরা একত্র হয়েছিলেন, সাঈদ উদ্দীন আহমেদ তাদের অন্যতম। ভাষা শহীদদের স্মরণে রাজশাহী কলেজ চত্বরে দেশের প্রথম শহীদ মিনারটি নির্মিত হয়েছিল। ভাষা আন্দোলনে রাজশাহীর সক্রিয় সেনাদের অকাট্য দাবি, দেশের প্রথম শহীদ মিনার ছিলো এটিই। এই শহীদ মিনার নির্মাণেও অবদান ছিলো ভাষা সংগ্রামী সাঈদ উদ্দীন আহমেদের। ওই শহীদ মিনারটি নির্মাণের পর তার গায়ে বিদ্রোহী কবিতার দুটি লাইন লিখে দিয়েছিলেন তিনি। সাইদ উদ্দিন আহমদ আইনজীবী হিসেবে কাজ শুরু করলেও সাংবাদিক হিসেবেও কাজ করেন। তিনি রাজশাহী প্রেসক্লাবের অন্যতম প্রতিষ্ঠাতা ছিলেন । তিনি ইত্তেফাক, সংবাদ, ডেইলি পিপল, ডেইলি মর্নিং পোস্ট ও অবজারভারসহ বেশ কয়েকটি সংবাদপত্রে কাজ করেছেন। ভাষা সংগ্রামী সাঈদ উদ্দীন আহমেদ ২০১৪ খ্রিষ্টাব্দের ২৮শে ফেব্রুয়ারি শুক্রবার রাত ৩টার দিকে বার্ধক্যজনিত কারণে নানা রোগে আক্রান্ত হয়ে চিরবিদায় নেন। রাজশাহী মেডিকেল কলেজ হাসপাতালে চিকিৎসাধীন অবস্থায় তার মৃত্যু হয়। মৃত্যুকালে তার বয়স হয়েছিল ৮৪ বছর। ১ মার্চ শনিবার বাদ যোহর রাজশাহী মহানগরীর বড় মসজিদ প্রাঙ্গণে তাকে হেতম খাঁ কবরস্থানে সমাধিস্থ করা হয়। প্রকাশিত গ্রন্থের মধ্যে ‘রাজশাহী প্রতিভা’ ও ‘বরেন্দ্র বাতিঘর’ অন্যতম। [১] ওয়েব্যাক মেশিনে আর্কাইভকৃত ৬ মার্চ ২০১৬ তারিখে ভাষা সৈনিক সাঈদ উদ্দীন আহমেদ আর নেই http://www.kalerkantho.com/online/national/2014/03/01/57329 ভাষা সৈনিক সাঈদ উদ্দীন এর চিরবিদায় "Powered By Bonik Barta"। www.bonikb arta.com। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৪।  line feed character in |কর্ম= at position 11 (সাহায্য)
সোনা মহাপাত্র

সোনা মহাপাত্র (ওড়িয়া: ସୋନା ମହାପାତ୍ର) (জন্ম: ১৭ জুন ১৯৭৮) একজন ভারতীয় একক সঙ্গীতশিল্পী, সঙ্গীত সুরকার, গীতিকার এবং প্রয়োজক। তিনি বিশ্বজুড়ে কনসার্ট সঞ্চালিত করেছেন এবং অ্যালবাম, একক, কনসার্টের তথ্য, মিউজিক ভিডিও, বলিউড চলচ্চিত্র এবং বিজ্ঞাপনে কাজ করেছেন। তার নিজস্ব উপাদান ছাড়াও, মহাপাত্র সফল রিমিক্স রেকর্ড করেছেন ডেভিড বউইর সাথে। মহাপাত্র জুন ১৭, ১৯৭৮ সালে ভারতের কটক, ওড়িশায় জন্ম নেন। তিনি প্রকৌশল ও প্রযুক্তি মহাবিদ্যালয় থেকে ইন্সট্রুমেন্টেশন এ্যন্ড ইলেকট্রনিক্স ইঞ্জিনিয়ারিং বিষয়ে বি. টেক প্রকৌশলবিদ্যায় স্নাতক করেছেন। তিনি পুনের অন্যোন্যজীবিত্ব আন্তর্জাতিক বিশ্ববিদ্যালয় থেকে বিপণন এবং ব্যবস্থা বিষয়ে এমবিএ করেন, এবং পরর্তিতে ব্র্যান্ড ব্যবস্থাপক হিশেবে কাজ শুরু করেন মুম্বইয়ের ম্যারিকোতে। যেখানে অন্যান্য ব্যান্ডের পাশাপাশি প্যারাশুট এবং ম্যাডিকারের মতো ব্রান্ডের ভার সামলাচ্ছেন তিনি। মহাপাত্র, সুরকার ও সঙ্গীত পরিচালক রাম সম্পাতকে বিয়ে করেন, যার সাথে তার প্রথম ২০০২ সালে দেখা হয়েছিল, যখন তিনি ম্যারিকোতে ব্র্যান্ড ব্যবস্থাপক হিশেবে কাজ করেতেন। পরিচালক রাম মাধভানির মাধ্যমে মহাপাত্র এবং সম্পাতের পরিচয় ঘটে। তখন মাধভানির লেট'স টক চলচ্চিতে কাজ করছিলেন সম্পাত। "On a different note"। The Indian Express Group। ২০১০-০৪-১৯। সংগ্রহের তারিখ ২০১০-০৭-১৯।  Ojha, Abhilasha (২৮ নভেম্বর ২০০৯)। "Bold designs"। সংগ্রহের তারিখ ১৯ জুলাই ২০১০।  Rashid, Zayna (২৪ আগস্ট ২০০৯)। "First Look at Sona's Video 'Diljale'"। DesiHits। ৮ জুলাই ২০১০ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১০।  Shah, Gouri (২৩ জুন ২০১০)। "Now, upload your music on the Web and perform live"। California Chronicle। ১৭ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১০।  "Simbu is a talented singer: Kumaran"। The Times of India। ২৭ জুন ২০১০। ১১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১০।  Jassi, Pallavi (২০ আগস্ট ২০০৮)। "American Twang"। The Indian Express Group। ৬ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১০।  "Today's rising Talents of Odisha, Stars of tomorrow…."। chhenapoda.com। সংগ্রহের তারিখ ২০১৪-০৪-২০। [স্থায়ীভাবে অকার্যকর সংযোগ] "Sona Mohapatra's next project is 'Odiya Blues'"। টাইমস অব ইন্ডিয়া। ২০১১-১২-১১। ২০১৩-১০-০৭ তারিখে মূল থেকে আর্কাইভ করা। সংগ্রহের তারিখ ২০১৪-০৪-২০।  "Music's in the air: The Inside Story of Ram Sampath and Sona Mohapatra"। Economy Decoded। ২০১৩-০৬-২০। ৪ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৪-২০।  উইকিমিডিয়া কমন্সে সোনা মহাপাত্র সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে সোনা মহাপাত্র  (ইংরেজি) বলিউড হাঙ্গামায় সোনা মহাপাত্র টুইটারে সোনা মহাপাত্র ফেসবুকে সোনা মহাপাত্র ইন্সটাগ্রামে সোনা মহাপাত্র ইউটিউবে ভিডিও
জীমূতবাহন

জীমূতবাহন প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন। জীমূতবাহনের সময়কাল নিয়ে ঐতিহাসিকদের মধ্যে মতভেদ রয়েছে। তিনি তার রচনায় রাজা ভোজ ও গোবিন্দরাজের উল্লেখ করেছেন, সেই হিসেবে তার সময়কাল একাদশ শতাব্দীর পূর্বে হওয়া অসম্ভব। অন্যদিকে বাচস্পতি মিশ্র, শূলপাণি ও রঘুনন্দন নামক চতুর্দশ শতকের তিন পণ্ডিত জীমূতবাহন রচিত গ্রন্থসমূহ আলোচনা করেছিলেন, সেই হিসেবে জীমূতবাহনের কাল চতুর্দশ শতকের পরে হওয়াও সম্ভব নয়। ঐতিহাসিক নীহাররঞ্জন রায়ের মতে তিনি দ্বাদশ বা ত্রয়োদশ শতকে জীবিত ছিলেন। জীমূতবাহন কালবিবেক, ব্যবহারমাতৃকা ও দায়ভাগ নামক তিনটি গ্রন্থ রচনা করেন। কালবিবেক গ্রন্থে জীমূতবাহন সনাতন ধর্মের বিভিন্ন ধর্মীয় আচার অনুষ্ঠান পালনের শুভ ও অশুভ কাল ছাড়া সৌরমাস ও চান্দ্রমাস সবন্ধে আলোচনা করেছেন। ব্যবহারমাতৃকা গ্রন্থে তিনি ব্রাহ্মণ্য ধর্মের আদর্শ অনুযায়ী বিচারপদ্ধতির আলোচনা করেছেন। এই গ্রন্থ ব্যবহারমুখ, ভাষাপাদ, উত্তরপাদ, ক্রিয়াপদ ও নির্ণয়পাদ এই পাঁচটি বিভাগে বিভক্ত। এই পাঁচটি বিভাগে তিনি ব্যবহারের সংজ্ঞা, বিচারকের গুণ ও কর্তব্য, ধর্মাধিকরণ নামক সভ্যদের কর্তব্য, বিচারপ্রার্থীর আবেদন বা পূর্বপক্ষ, প্রতিভূ বা জামীন, প্রত্যার্থীদের চার প্রকার উত্তর, প্রমাণ, মানব ও দৈব সাক্ষ্য, বিচার ও বিচারফল সম্বন্ধে আলোচনা করা হয়েছে। জীমূতবাহন তার দায়ভাগ গ্রন্থে হিন্দুসমাজে উত্তরাধিকার, সম্পত্তি-বিভাগ ও স্ত্রীধন সম্পর্কে আলোচনা করেছেন। নীহাররঞ্জন রায়, বাঙ্গালীর ইতিহাস – আদি পর্ব, ষষ্ঠ সংস্করণ, মাঘ ১৪১৪, দে’জ পাবলিশিং, কলকাতা-৭০০০৭৩ আইএসবিএন ৮১-৭০৭৯-২৭০-৩ Rocher, Ludo. Jīmūtavāhana's Dāyabhāga, Oxford Univ Press, 2002, আইএসবিএন ০-১৯-৫১৩৮১৭-১
অনিরুদ্ধ (হিন্দু পণ্ডিত)

অনিরুদ্ধ সেন সম্রাট বল্লাল সেনের শিক্ষক ছিলেন এবং পুরাণ ও স্মৃতিশাস্ত্রবিদ ছিলেন। অনিরুদ্ধ হারলতা ও পিতৃদয়িত নামক দুইখানি গ্রন্থ রচনা করেন। হারলতা নামক গ্রন্থে তিনি অশৌচ সম্বন্ধে বিস্তৃত আলোচনা করেছেন। পিতৃদয়িত গ্রন্থে তিনি সামবেদী গোভিলপন্থীদের আচমন, দন্তধাবন, স্নান, সন্ধ্যা পিতৃতর্পণ, বৈশ্বদেবতর্পণ, পার্বণশ্রাদ্ধ, দানস্তূতি প্রভৃতি শ্রাদ্ধ সম্বন্ধীয় নানা ক্রিয়াকর্মের বিধান দিয়েছেন। নীহাররঞ্জন রায়, বাঙ্গালীর ইতিহাস – আদি পর্ব, ষষ্ঠ সংস্করণ, মাঘ ১৪১৪, দে’জ পাবলিশিং, কলকাতা-৭০০০৭৩ আইএসবিএন ৮১-৭০৭৯-২৭০-৩
মাউন্টেন স্কোপ্স পেঁচা

মাউন্টেন স্কোপ্স পেঁচা (Otus spilocephalus) হল একধরনের পেঁচা পরিবারের অন্তর্ভুক্ত প্রজাতি। এদেরকে মাঝে মাঝে দাগী স্কোপ্স পেঁচাও বলা হয়ে থাকে। এরা এদের এলাকায় খুবই পরিচিত যেমন ভুটান, ভারত, নেপাল, মালয়েশিয়া, তাইওয়ান, থাইল্যান্ড প্রভৃতি দেশে। এদের ডাক খুব তীক্ষ্ণ হয় অনেকটা র‍্যাডারের মতোন আওয়াজ হয়। BirdLife International (২০১২)। "Otus spilocephalus"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) BirdLife Species Factsheet ওয়েব্যাক মেশিনে আর্কাইভকৃত ২৯ সেপ্টেম্বর ২০০৭ তারিখে http://www.owlpages.com/owls.php?genus=Otus&species=spilocephalus
আফ্রিকান গ্রাস পেঁচা

আফ্রিকান গ্রাস পেঁচা (Tyto capensis) হল প্যাঁচা পরিবারের অন্তর্ভুক্ত একধরনের প্রজাতি। এদেরকে প্রধানত দেখতে পাওয়া যায় অ্যাঙ্গোলা, বুরুন্ডি, ক্যামেরুন, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, ইথিওপিয়া, কেনিয়া, লেসোথো, মালাউই, মোজাম্বিক, রুয়ান্ডা, দক্ষিণ আফ্রিকা, সোয়াজিল্যান্ড, তানজানিয়া, উগান্ডা, জাম্বিয়া এবং জিম্বাবুয়ে প্রভৃতি দেশে। আফ্রিকান গ্রাস পেঁচা Tyto capensis দক্ষিণ আফ্রিকাতে বিপজ্জনক প্রজাতি বলে মনে করা হয়। কারণ আর মাত্র ১০০০ থেকে ৫০০০ মতোন পাখি এখানে বেচে আছে (Barnes (ed.), 2000)। লেসোথো এবং দক্ষিণপশ্চিম আফ্রিকাতে এরা প্রায় বিলুপ্ত হয়ে গেছে বলেই মনে করা হয়। এরা অনেকটা লক্ষ্মীপেঁচা এর মতোন দেখতে হয় কিন্তু এদের আকার আরও বড় হয়। এবং এদের উপরের এবং নিচের অংশের মধ্যে শক্তিশালী এক পার্থক্য থাকে। এদের ওপরের অংশ হয় গাঢ় বাদামী রঙের হয় এবং নিচের অংশ হয় সাদাটে রঙের। এছাড়াও এদের মুখ লক্ষ্মীপেঁচার থেকেও আরোও গোলাকার হয়। BirdLife International (২০১২)। "Tyto capensis"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে আফ্রিকান গ্রাস পেঁচা সংক্রান্ত মিডিয়া রয়েছে। (African) Grass Owl - Species text in The Atlas of Southern African Birds.
ওরিয়েন্টাল বে পেঁচা

ওরিয়েন্টাল বে পেঁচা (Phodilus badius) হল একধরনের বে পেঁচা প্রধানত লক্ষ্মীপেঁচা এর থেকে আবির্ভূত। এরা সম্পূর্ণ নিশাচর হয়। এবং এদেরকে দক্ষিণ-পূর্ব এশিয়াতে দেখতে পাওয়া যায়। এদের বিভিন্ন ধরনের উপজাতি আছে। এদের মুখটা অনেকটা হার্ট আকারের মতন হয় এবং এদের কান বাইরে বেরোনো থাকে। কঙ্গো বে পেঁচাদের আগে এই প্রজাতির সাথে মিলিয়ে দেওয়া হত কম জ্ঞ্যান থাকার জন্য কিন্তু এদের ওপর জ্ঞ্যান বাড়ার সঙ্গে সঙ্গেই এই দুই প্রজাতিটিকে আলাদা করে দেওয়া হয়। এছাড়াও শ্রীলঙ্কা বে পেঁচাদেরও এদের উপজাতি বলে মানা হয়। ফিলিপাইন এর সমর দ্বীপপুঞ্জতে এরা বিলুপ্ত হয়ে গেছে বিংশ শতাব্দীর সময়ে। ১৯৪৫ সালে এখানে বোমা আক্রমণে এরা এই দ্বীপপুঞ্জ থেকে হারিয়ে যায় চিরকালের মতোন। BirdLife International (২০১২)। "Phodilus badius"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bruce, M. D. (1999): 15. Oriental Bay-owl. In: del Hoyo, J.; Elliott, A. & Sargatal, J. (eds): Handbook of Birds of the World, Volume 5: Barn-owls to Hummingbirds: 75, plate 3. Lynx Edicions, Barcelona. আইএসবিএন ৮৪-৮৭৩৩৪-২৫-৩ ARKive - images and movies of the Oriental bay owl (Phodilus badius)
কঙ্গো বে পেঁচা

কঙ্গো বে পেঁচা (Phodilus prigoginei) হল একধরনের বে পেঁচা। এরা একটি ছোটো এলাকা জুড়ে বসবাস করতে ভালোবাসে। তাদেরকে প্রধানত দেখতে পাওয়া যায় গণতান্ত্রিক কঙ্গো প্রজাতন্ত্র, বুরুন্ডি এবং রুয়ান্ডা দেশে। এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমণ্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়। BirdLife International (২০১২)। "Phodilus prigoginei"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) BirdLife Species Factsheet. ওয়েব্যাক মেশিনে আর্কাইভকৃত ২১ ডিসেম্বর ২০০৮ তারিখে
শ্রীলঙ্কা বে পেঁচা

শ্রীলঙ্কা বে পেঁচা (Phodilus assimilis) হল হল একধরনের বে পেঁচা। এরা শ্রীলঙ্কা দ্বীপপুঞ্জ জুড়ে বসবাস করে। এদেরকে কোনো কোনো সময়ে ওরিয়েন্টাল বে পেঁচাদের উপজাতি বলে ধরা হয়ে থাকে। এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমণ্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়। Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.
তামসিন বিউমন্ট

তামসিন তিলি বিউমন্ট (জন্ম: ১১ মার্চ ১৯৯১ ডোভের, কেন্ট) একজন ইংরেজ প্রমিলা ক্রিকেটার। তিনি কেন্ট নারী দলের হয়ে উদ্বোধনী ব্যাটসম্যান হিসেবে ব্যাটিং করেন এবং উইকেট-রক্ষকের দায়িত্বও পালন করে থাকেন। ২০০৭ সালের প্রথম দিকে কেন্ট নারী দলের হয়ে আত্মপ্রকাশ করেন এবং তিনি পাঁচ নম্বরে ব্যাটিং করতে নেমে ১৩ রানে অপরাজিত থাকেন। কেন্টের হোস্ট হয়ে নোটিংহামশায়ারে উইকেটরক্ষক হিসেবে কাউন্টিতে তার প্রথম ম্যাচ দুই মাস পরে ফিরে আসেন এবং বিউমন্ট দুটি স্ট্যাম্পিং এবং রান আউট করে দেন। পরবর্তীতে গ্রীষ্ম তিনি ইউরোপীয় চ্যাম্পিয়নশিপের জন্য ইংল্যান্ড ডেভেলপমেন্ট স্কোয়াডে পাশে তিনি তার নাম লেখান। তিনি নেদারল্যান্ড ও আয়ারল্যান্ডের বিরুদ্ধে দুটি ম্যাচ খেলেন এবং যথাক্রমে ৭ ও ৮ রান করেন। "Women's ListA Matches played by Tammy Beaumont"। CricketArchive। ২০১২-১০-১৯ তারিখে মূল থেকে আর্কাইভ করা। সংগ্রহের তারিখ ২০০৯-১০-২৯।  "Kent Women v Nottinghamshire Women"। CricketArchive। সংগ্রহের তারিখ ২০০৯-১০-২৯।  "Netherlands Women v England Development Squad Women"। CricketArchive। সংগ্রহের তারিখ ২০০৯-১০-২৯।  "England Development Squad Women v Ireland Women"। CricketArchive। সংগ্রহের তারিখ ২০০৯-১০-২৯।  ইএসপিএনক্রিকইনফোতে তামসিন বিউমন্ট (ইংরেজি) ক্রিকেটআর্কাইভে তামসিন বিউমন্ট (সদস্যতা প্রয়োজনীয়) (ইংরেজি) Tammy starring in Lufbra WOW Magazine
মলিন স্কোপ্স পেঁচা

মলিন স্কোপ্স পেঁচা (Otus brucei) হল স্কোপ্স পরিবারের অন্তর্ভুক্ত একটি প্রজাতি। এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। মাঝে মাঝে এদের বিলেখিত স্কোপ্স পেঁচা বলা হয়ে থাকে। মলিন স্কোপ্স পেঁচা হল ছোট কানযুক্ত একধরনের পেঁচা যারা প্রধানত ইউরেশীয় স্কোপ্স পেঁচা দের মতোন দেখতে মনে হয় প্রথম আবির্ভাবে। কিন্তু এদের গায়ের দাগ আরোও জটিল হয় এবং আরোও স্বতন্ত্র দাগ দেখতে পয়া যায় যা এদেরকে অন্যান্য প্রজাতিদের থেকে ভিন্ন করে রাখে। এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। যদিও কিছু সংখ্যক শীতকালে আরব, পাকিস্তান, মিশর প্রভৃতি দেশে পরিযান করে। এটা গাছ এবং ঝোপঝাড়ের সঙ্গে আধা-উন্মুক্ত দেশে অধিষ্ঠান করে। এরা প্রধানত কীট, টিকটিকি, মাকড়শা এবং ছোটো প্রাণী খেয়ে বেচে থাকে। এরা কিছু কিছু সময়ে দিনের বেলায় শিকার ধরে এবং এরা বাদুড়, পোকামাকড়দের পাখনায় করে নিয়ে যায় শিকার করবার পরে। এপ্রিল ও জুন মাস হল এদের প্রজননের সময়। এরা প্রধানত ৪ থেকে ৬ টি ডিম পাড়ে গাছ গহ্বরে, যেমন কাঠঠোকরার গর্তে। ডিম থেকে বাচ্চা হলে মোটামুটি ২৭ দিন সময় লাগে। তরুণরা ৩০ দিনের মাথায় পালকযুক্ত হয়। মলিন স্কোপ্স পেঁচারা গুরুগম্ভীর আস্তে, ফাঁপা, ঘুঘু পাখির মতোন আওয়াজ করে। BirdLife International (২০১২)। "Otus brucei"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Birdlife International - Species Factsheet: Otus brucei"। ৪ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৪।  "Striated Scops Owl"। ১৩ মে ২০০৭ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৪।
অমি জোনস

অমি এলিন জোনস হলেন বারউইকশায়ার দলের হয়ে উইকেট রক্ষক হিসেবে খেলা একজন ইংরেজ ক্রিকেটার। তিনি ২০১৩ সালে ইংল্যান্ড দলের হয়ে আন্তর্জাতিক ক্রিকেটে আত্মপ্রকাশ করেন। অমি ২০১৩ সালের ১লা ফেব্রুয়ারি তারিখে একমাত্র ওয়ানডে ক্রিকেট খেলার মাধ্যমে আন্তর্জাতিক ক্রিকেট অঙ্গনে প্রবেশ করেন। এছাড়াও তিনি ২টি টি২০ আন্তর্জাতিক ম্যাচ খেলেছেন। "Player profile: Amy Jones"। ESPNcricinfo। সংগ্রহের তারিখ ৭ জুলাই ২০১৩।  "Player profile: Amy Jones"। CricketArchive। সংগ্রহের তারিখ ৭ জুলাই ২০১৩।  ক্রিকেটআর্কাইভে অমি জোনস (সদস্যতা প্রয়োজনীয়) (ইংরেজি)
নিকোলো পাগানিনি

নিকোলো পাগানিনি (২৭ অক্টোবর ১৭৮২- ২৭ মে ১৮৪০) ছিলেন একজন ইতালীয় বেহালা বাদক, গিটারিস্ট এবং সুরকার। তিনি ছিলেন তার সময়কার ইতালির সর্বশ্রেষ্ঠ বেহালা বাদক এবং তার রচিত সুর ও পদ্ধতিগুলো আধুনিক যুগের বেহালা বাদকদের জন্য একটি অনুকরণীয় দৃষ্টান্ত হয়ে আছে। ক্যাপ্রিসি নং.২৪ ইন এ মাইনর হল পাগানিনির জীবনের সর্বশ্রেষ্ঠ কম্পোজিশন। এটি পরবর্তিতে অনেক বিশিষ্ট বেহালা বাদকদের অনুপ্রেরণা যুগিয়েছে। নিকোলো পাগানিনি ১৭৮২ সালে ইতালির জেনোয়ায় জন্মগ্রহণ করেন। তার বাবা ছিলেন এন্টোনিয় পাগানিনি ও মা ছিলেন তেরেসা পাগানিনি। নিকোলো ছিলেন ছয় ভাইবোনের মধ্যে তৃতীয়। তার বাবা এন্টোনিও ছিলেন একজন ব্যবসায়ী যিনি কোন ব্যবসাতেই সুবিধা করে উঠতে পারেন নি। ব্যবসা থেকে লাভ না আসায় তিনি ম্যান্ডোলিন (গিটারের মত তারযুক্ত তবে ছোট এক ধরনের বাদ্যযন্ত্র) বাজিয়ে পরিবারের খরচ নির্বাহ করতেন। তার বাবার সহচর্যে থেকে নিকোলো চুব ছোটবেলা থেকেই সঙ্গীত সম্পর্কে ধারণা পান। মাত্র সাত বছর বয়সেই তার বেহালায় হাতেখড়ি হয়। নিকোলো জীবনভর বিভিন্ন ধরনের দীর্ঘস্থায়ী রোগে ভুগেছেন যা তার সঙ্গিতচর্চাকে ব্যাহত করেছে। উপরন্তু ঘন ঘন কনসার্ট করা এবং অনিয়মতান্ত্রিক জীবন তার রোগব্যধিকে আরও উসকে দিয়েছে। কনসার্টে অংশ নেওয়ার জন্য নিকোলো পুরো ইউরোপজুড়ে ঘুরে বেড়িয়েছেন। ১৮৩৪ সালের দিকে তিনি কনসার্ট করা একেবারে ছেড়ে দেন এবং তার পৈতৃক নিবাস ইতালির জেনোয়ার ফেরত যান তবে ক্যাসিনো ব্যবসা ফাঁদার খাতিরে তিনি ১৮৩৬ সালের দিকে প্যারিসে চলে আসেন। অসুস্থতাজনিত কারণে ১৮৪০ সালে প্যারিসেই তিনি মৃত্যুবরণ করেন। এক তারের প্রকরণ জন এবং মাইকেল এই ফাইলটি শুনতে অসুবিধা হচ্ছে? মিডিয়া সাহায্য দেখুন। নিকোলো পাগানিনির বিখ্যাত কম্পোজিশনের মধ্যে ক্যাপ্রিসি নং.২৪ ইন এ মাইনর অন্যতম। এই কম্পোজিশনটি খুব সম্ভবত ১৮০৫ থেকে ১৮০৯ সালের মধ্যে রচিত। Myron R. Schoenfeld, MD (২ জানুয়ারি ১৯৭৮)। "Nicolo Paganini, January 2, 1978, Schoenfeld 239 (1): 40 – JAMA"। Jama.ama-assn.org। সংগ্রহের তারিখ ১২ নভেম্বর ২০১১।  "Paganini's left hand"। Violinist.com। সংগ্রহের তারিখ ১২ নভেম্বর ২০১১।  Viola in music – Niccolò Paganini Nicolo Paganini Discography: Exhaustive list of recordings (coarse- and micro-groove records, CD, SACD, VHS & DVD) arranged under 12 instrumental sections; includes index of artists, selected album covers & detailed composition list ওয়েব্যাক মেশিনে আর্কাইভকৃত ৪ নভেম্বর ২০০৮ তারিখে